**Gradska organizacija slepih Beograda**

**Broj: 48**

**Datum: 19.02.2021. god.**

**Bjevrejska br.24, Beograd**

**Tel:011/2628-471; fax: 011/2637-006**

**NACRT IZVEŠTAJA O RADU GOSB ZA 2020. GODINE USVOJEN NA 3. SEDNICI UPRAVNOG ODBORA ODRŽANOJ 11.03.2021. GODINE**

**I OPŠTI I ORGANIZACIONI POSLOVI I ZADACI**

**1.AKTIVNOSTI ORGANA I RADNIH TELA**

**S obzirom da je 2020. bila izborna godina održani su kandidaciono-izborni zborovi podružnica u periodu od 25.05.2020.god. do 09.06.2020.god., dok je izborna skupština održana 26.06.2020. god. Za predsednika je izabran Nikola Đorđević, za potpredsednika Milan Nedeljković. Izabrani su novi članovi Upravnog odbora, pored predsednika i potpredsednika, Milica Veljković, Ljiljana Markoš, Nemanja Dimitrijević, Miloš Grlica.Izabrani su i predstavnici GOSB u Skupštini SSS, članovi Nadzornog odbora i Statutarne komisije ( o svemu možete više pročitati na našem sajtu). Ceo izborni proces je protekao u skladu sa Statutom kao i drugim pravnim aktima GOSB.**

**Tokom 2020.godine održano je 6 redovnih sednich Upravnog odbora kao, redovna sednica Nadzornog odbora i I redovna Skupšina.**

**2. SARADNJA**

**U predhodnoj godini sarađivali smo sa organizacijama slepih i slabovidih u okviru SSS, u februaru mesecu- predstavnici Organizacije su prisustvovali svečanoj akademiji povodom obeležavanja 70 godina postojanja Međuopštinske organizacije Saveza slepih Srbije Niš.**

**Predstavnice GOSB su bile gošće Saveza slepih i slabovidih Pančevo povodom obeležavanje 8.marta.**

**Tokom godine imali smo intezivnu saradnju sa Udruženjem građana oštećenog vida Tuzla i Saveza slepih Crne Gore na projektu „Osnaživanje slijepih žena za borbu protiv nasilja, diskriminacije i rodne neravnopravnosti“ na kome GOSB učestvuje kao partner. Tokom septembra i oktobra meseca u okviru projekta GOSB je organizovala i sprovela četiri celodnevne radionice na kojima je akcenat stavljen na rodnu ravnopravnost i nasilju nad slepim ženama. Organizovan je sastanak sa partnerskim organizacijama u Beogradu povodom priprema za završnu konferenciju u Tuzli.**

**II SOCIJALNI RAD I SOCIJALNA POLITIKA**

**Na dan 31. 12. 2020.godine u GOSB je bilo učlanjeno 1933,  a evidentirano 6 slepih slabovidih lica, i to:**

**Barajevo- 26, Čukarica- 249, Grocka– 107, Lazarevac- 40, Mladenovac- 2,Novi Beograd - 317, Obrenovac- 81, Palilula- 32, Rakovica- 132, Savski venac- 67, Sopot- 3, Stari Grad - 92, Surčin- 37, Voždovac- 234, Vračar- 62, Zemun- 263, Zvezdara- 189, Evidentirani - 6.**

**Od 62 učenika 15 pohađa osnovnoškolsko, a 8 srednjoškolsko inkluzivno obrazovanje; 46 članova su studenti na akademskim strukovnim master studijama; 174 lica je nezaposleno dok je 204 radno angažovano.**

**Podrška i osposobljavanje za samostalni život članova: psiho-socijalni rad, pomoć u ostvarivanju prava iz sfere socijalne, zdravstvene zaštite i penzijskog i invalidskog osiguranja,**

**Tokom vanrednog stanja prouzrokovanog pandemijom Korona virusa pružali smo konstantnu psiho-socijalnu podršku telefonskim putem.**

**U saradnji sa Sekretarijatom za socijalnu zaštitu, koja je obezbedila pakete pomoći u vreme pandemije, služba GOSB je kontaktirala članove u cilju podele paketa. Od ukupnog broja kontaktiranih članova njih 925 je izrazilo potrebu za paketom.**

**U saradnji sa Crvenim krstom Beograda i opštinskim volonterskim centrima obezbeđena je humanitarna pomoć za 25 najugroženijih članova žitelja Novog Beograda, Obrenovca, Voždovca Vračara i Rakovice.**

**U saradnji sa Bankom hrane služba GOSB je obezbedila i dostavila oko 100 paketa članovima na opštinama Čukarica, Stari Grad, Zvezdara, Rakovica, Novi Beograd i Zemun.**

**Neposrednim putem, kao i putem e-mail liste komunicirali smo sa roditeljima i decom koja pohađaju inkluzivno obrazovanje. U saradnji sa Ministarstvom prosvete nauke i tehnološkog razvoja, 27.11.2020 organizovali smo on-line tribinu na kojoj su pored predstavnika Ministarstva prosvete, roditelja dece koja pohađaju inkluzivno obrazovanje učestvovali i predstavnici škola koje pohađaju deca kao i škole za učenike oštećenog vida “Veljko Ramadanović”.**

**U protekloj godini realizovali smo 73 radionice različitog sadržaja i to: 13 radionica kvantne medicine, 20 dekupaž tehnike, 10 radionica- Individualna psihološka podrška, 8 radionica- grupna psihološka podrška (iskustvena grupa), 14 radionica svakodnevnih životnih veština, 4 celodnevne radionice posvećene rodnoj ravnopravnosti odnosno nasilju nad slepim ženama, 4 on-line radionice za korišćenje aplikacija na pametnim telefonima sa govornim softverom.**

**Očuvana su postojeća prava i beneficije na gradskom nivou.**

**U 2020. radno smo angažovali 4 člana organizacije preko programa NSZ- javni radovI.**

**III DRUŠTVENE AKTIVNOSTI**

**1. INFORMATIVNA DELATNOST**

**Izdati su brojevi časopisa “Naša riznica”za januar, februar i jun mesec.**

**Informisanje članova putem naših sajtova kao i društvenih mreža.**

**Kontinuirani rad na održavanju sajta.**

**2. PROJEKTNE AKTIVNOSTI**

**Uz podršku Sekretarijata za socijalnu zaštitu putem godišnjeg projekta obezbeđena su sredstva za rad službe i organizacije.**

**Putem redovnog programa Ministarstva za rad, zapošljavanje, boračka i socijalna pitanja obezbeđena su sredstva za sprovođenje radionica svakodnevnih životnih veština, psihosocijalne podrške (individualna i grupna), radionica kvantne medicine, radnookupacionih radionica (dekupaž tehnika), sprovođenje manifestacije “Dan belog štapa”. Zbog epidemiološke situacije nismo bili u mogućnosti da realizujemo manifesatciju “Rukama do svetlosti”usled čega smo deo sredstava dobijenih po programu za ovu aktivnost preusmerili na nabavku belih štapova koji su besplatno podeljeni članovima. Takođe smo sredstva dobijena za realizaciju sportsko-rekreativne aktivnosti zbog lose epidemiološke situacije bili primorani da preimenujemo u nabavku kancelarisjke opreme i materijala I dezinfekcionih sredstava.**

**Neposredno nakon ukidanja vanrednog stanja, u periodu od 6 meseci po projektu „STEPING BOLDLY INTO A NEW BEGINING“ koji je podržan od strane Ministarstva za rad, zapošljavanje, boračka i socijalna pitanja na Stalnootvorenom konkursu obučeno je 10 članova organizacije u samostalnom kretanju i orjentaciji pomoću belog štapa.**

**Preko Sekretarijata za sport i omladinu po projektu „ Samostalno na ulicama Beograda“realizovana je obuka 4 đaka u samostalnom kretanju pomoću belog štapa.**

**Preneta sredstva iz predhodne godine-donacije firme Erope asistance utrošena su prema planu na obuku samostalnog kretanja I orjentacije dva učenika u inkluzivnom obrazovanju.**

**Napomena:**

**Zbog pandemije izazvane korona virusom, projekat GOSB koji je predviđao obuku đaka u inkluzivnom obrazovanju - svakodnevne životne veštine koji je podržan od Sekretarijata za sport i omladinu, nije realizovan jer je isti poništen od Strane sekretarijata zbog uvođenja vanrednog stanja, a prema konkursu je morao biti realizovan u aprilu i maju mesecu.**

**Na konkursu Sekretarijata za kulturu, aplicirali smo sa tri projekta- „Naša riznica“, „Jevrejskoj u pohode“-Đurđevdansko pesničko poselo, „Stvaramo dodirom“ - obuka vajarske tehnike, međutim, konkurs je poništen zbog vanrednog stanja.**

**Deo prenetih sredstava Ministarstva pravde na projektu „ Radom ka inkluziji „iskorišćena su za nabavku sitne galanterije i opremanje salona čime je projekat realizovan u celosti.**

 **3. SPORTSKO-REKREATIVNE AKTIVNOSTI**

**Zbog pandemije izazvane korona virusom ove godine nismo organizovali planirana dva izleta, kao i tradicionalnu manifestaciju „Susret slepih žena“.**

**Osim u vreme vanredne situacije, ponedeljkom i sredom, tokom 2020.godine u dnevnom centru organizacije članovi pikado kluba Dorćol su igrali govorni pikado.**

**U periou septembar-novembar 2020.god. u Dnevnom centru GOSB, Beogradski šahovski klub slepih Napredak odigravao je svoje mečeve u kvalitetnoj ligi Srbije i osvojio je I mesto čime se plasirao u viši rang takmičenja, odnosno, u premijer ligi koja je profesionalna liga u redovbom programu.**

**01.11.2020. god. u dnevom centru organizacije u organizaciji Nacionalnog sportskog Saveza slepih i slabovidih održano je prvo ekipno prvenstvo slepih i slabovidih u govornom pikadu**

**4. MANIFESTACIJE**

**Zbog vanrednog stanja uvedenog zbog pandemije korona virusa nismo održali 25. jubilarno pesničko poselo „Jevrejskoj u pohode“, kao i tradicionalnu manifestaciju „Rukama do svetlosti“.**

**14.10.2020.godine obeležili smo Međunarodni Dan slepih organizovanjem tradicionalnog takmičenja u samostalnom kretanju i orjentaciji pomoću belog štapa u školi „Veljko Ramadanović“.**

**15.10.2020. povodom Dana belog štapa u dnevnom centru organizacije održana je tribina pod nazivom „Samostalno kretanje slepih pomoću belog štapa danas“**

**5.KULTURNO-ZABAVNI DOGAĐAJI**

**6. marta 2020.god.u dnevnom centru stručna služba Gradske organizacije slepih Beograda organizovala je proslavu povodom Međunarodnog dana žena. U prisustvu velikog broja okupljenih članica naše organizacije, aktivisti organizacije su pripremili predstavu pod nazivom ”Jao šta me snađe”.
Okupljenima su svoje stihove pročitale naše aktivistkinje Emilija Matić i Danka Mijatović. Ovo je četvrta godina kako poklone za naše članice donira kompanija “ Danijela Commerce d.o.o.“. Ove godine su kao dontori pomogli događaj biljna apoteka “Dr Josif Pančić” i Crveni krst GO Čukarica.**

**S obzirom da je epidemiološka situacija krajem godine bila nepovoljna, Služba GOSB je obezbedila i podelila na kućne adrese novogodišnje paketiće najmlađim članovima organizacije. I ove godine ovu aktivnost su podržali kompanija Dunav osiguranje i Crveni krst GO Čukarica.**

**IV PROŠIRENA DELATNOST - SALON ZA MASAŽU**

**U 2020.god. od dela prenetih projektnih sredstava Ministarstva pravde realizovana je nabavka sitne galanterije u salonu za masažu čime je završena kompletna adaptacija i opremanje salona.**

**Zbog uvođenja vanrednog stanja salon nije radio dva i po meseca, dok je zbog preporuka kriznog štaba u jednom periodu bilo i ograničenja radnog vremena do 15:00 sati i ukinut rad subotom, što je za posledicu imalo smanjenje profita u odnosu na prošlu godinu.**

**Zahvaljujući merama Vlade, odnosno, uplatama pomoći u visini od tri minimalca (u mesecima april, maj I jun) ne računajući doprinose, kao i dvomesečne pomoći u visini pola minimalca za avgust i septembar mesec bez doprinosa, obezbeđena su sredstva za plate zaposlenih u salonu.**

**Deo nepokrivenih troškova GOSB koji se ranijih godina pokrivao iz rada salona pokrila je Organizacija.**